Document ID: 32003D0702

Odločba Komisije
z dne 3. oktobra 2003
o spremembi Odločbe 2000/159/ES o začasni odobritvi planov tretjih držav v skladu z Direktivo Sveta 96/23/ES
(notificirano pod dokumentarno številko K(2003) 3497)
(Besedilo velja za EGP)
(2003/702/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 96/23/ES z dne 29. aprila 1996 o ukrepih za spremljanje nekaterih snovi in njihovih ostankov v živih živalih in proizvodih živalskega izvora ter razveljavitvi Direktiv 85/358/EGS in 86/469/EGS ter Odločb 89/187/EGS in 91/664/EGS [1], kakor je bila nazadnje spremenjena z Uredbo (ES) št. 806/2003 [2], in zlasti člena 29 Direktive,
ob upoštevanju Direktive Sveta 72/462/EGS z dne 12. decembra 1972 o problemih v glede zdravstvenih in veterinarskih pregledov ob uvozu goveda, ovac in koz ter prašičev, svežega mesa ali mesnih izdelkov iz tretjih držav [3], kakor je bila nazadnje spremenjena z Uredbo (ES) št. 807/2003 [4], in zlasti člena 3 Direktive,
ob upoštevanju naslednjega:
(1) Odločba Komisije 2000/159/ES z dne 8. februarja 2000 o začasni odobritvi planov tretjih držav v zvezi z ostanki v skladu z Direktivo Sveta 96/23/ES [5], kakor je nazadnje spremenjena z Odločbo 2003/485/ES [6], navaja tretje države, ki so predložile plan, v katerem so jamstva, ki jih tretja država nudi v zvezi s spremljanjem skupin ostankov in snovi iz Priloge I k Direktivi 96/23/ES.
(2) Nekatere tretje države so Komisiji predstavile plane spremljanja ostankov za proizvode in vrste, ki niso bile navedene v Prilogi k Odločbi 2000/159/ES. Z ovrednotenjem teh planov spremljanja in dodatnimi informacijami, ki jih zahteva Komisija, so bila zagotovljena zadostna jamstva glede spremljanja ostankov v teh tretjih državah v zvezi z navedenimi proizvodi ali vrstami. Te proizvode in vrste je treba dodati Prilogi k Odločbi 2000/159/ES za te države.
(3) Odloča 2000/159/ES naj bi se zato ustrezno spremenila.
(4) Ukrepi, predvideni v tej odločbi, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2000/159/ES se nadomesti z besedilom v Prilogi k tej odločbi.
Člen 2
Ta odločba je naslovljena na države članice.
V Bruslju, 3. oktobra 2003

Labels: 17
5
0
3
6